Tampereen seuraparlamentin kokous MUISTIO

Paikka: Tampereen Uintikeskus 2.krs

Aika: 13.2.2023 klo 16.00

Läsnä:   
  
Liikuntaseurojen edustajat:   
Kurki Inka (Spiral)  
Salmi Alina (Painiseura)  
Palvalin Josefina sihteeri (Dream Team Cheerleaders)  
Kantsila Minna (Vihuri)  
Hakanen Elisa puheenjohtaja (Pyrintö)  
Mutikainen Siina (Kisatoverit)

Erityisliikunnan edustaja:  
Virenius Riitta

Muut edustajat:  
Evilä Tommi (Sivistys- ja kulttuurilautakunta, sikula)  
Björn Kaisa (Hämeen Liikunta ja Urheilu ry, HLU)  
Paavola Pekka P. (Tampereen kaupungin liikunta ja nuoriso)  
Liimatta Tommi (Tampereen kaupunki, liikunnan ja nuorison palveluryhmä).

Poissa:  
Mäkelä Timo (Manse PP)  
Koivunen Joni (Sisu)  
Lampinen Minttu varapuheenjohtaja (TaTS)  
Niemistö Antti (Tampere United)  
Moilanen Harri (Tampereen Urheilun Edistämissäätiö, TUES)

1. Kokouksen avaus  
   Puheenjohtaja avasi kokouksen 16.02.
2. Muut esille tulevat asiat

* Pekka P. Paavola esitteli kaupungin ajankohtaiset liikuntahankkeet:
* Tarkoitus rakentaa 3,5 miljoonalla eurolla uudet tekojääradat Hervantaan ja Lielahteen.
* Hervannan Ahvenisjärvellä on olosuhteita valmiina jo tekojäärataa varten. Tarkoitus on siirtää Sorsapuiston väistötilat Lielahteen, kun Sorsapuiston tilat valmistuvat. Kesällä radoilla on mahdollista pelata mm. koripalloa, futsalia ja salibandyä.
* Vaikutusten ennakkoarviointi on käynnissä. Kysytään eri sidosryhmiltä kokemuksia Sorsapuiston tekojääradasta. Vastaavaa keskustelua käydään myös mm. Hiedanrannan suunnittelun yhteydessä (mitä palveluja kuntalaiset toivovat uudelle alueelle kuten uimahalli, nuorisotila, liikuntasali).
  + Tekojääradat saa tukea seuraparlamentilta.
  + Käytiin keskustelua siitä, miten jääradat vaikuttavat jalkapallokenttien käyttöön. Tarkoitus on, että jalkapallokupla ja kentät säilyvät.
  + Käytiin keskustelua siitä, myönnetäänkö tekojääradoille vakivuoroja. Todettiin, että tekojääradat ovat myös erityisesti matalan kynnyksen liikuntapaikkoja.
  + Pohdittiin, voisivatko tekojääradat tukea myös syrjäytymisen ehkäisemistä ja kotouttamista. Tässä tuotiin esille, että luistinvarastojen ja -vuokrien mahdollistaminen esimerkiksi kouluja hyödyntäen voisi olla hyvä idea. Kokeilukulttuurin mahdollistamista pidetään tärkeänä.
  + Esteettömyys ja saavutettavuus on tärkeä huomioida jääradoilla.
  + Käytiin keskustelua kenttien ympäristövaikutuksista. Todettiin kenttien olevan tärkeitä liikkumattomuuden ehkäisemiseksi ja vähävaraisten liikkumisen tukena.
  + Tuotiin esille, että radoille voisi kehittää myös esim. short track -olosuhteita.
  + Pohdittiin, mikäli kenttien yhteyteen voitaisiin tuoda monipuolisia liikuntamahdollisuuksia kuten ulkokuntosaleja ja juoksusuoria kesäkäyttöön. Kannatettiin erityisesti sitä, että tekojääratoja kehitettäisiin matalan kynnyksen liikuntapaikoiksi, jossa perheillä on mahdollisuus liikkua monipuolisesti yhdessä. Tässä esimerkiksi Kaupin olosuhteita pidettiin onnistuneina. Ulkokuntosaleja kaivataan erityisesti myös leikkipuistojen yhteyteen.
* Käytiin keskustelua kaupungin muiden liikuntaolosuhteiden tilanteesta:
  + Kauppiin valmistuu kiinteät huoltotilat pesäpallostadionin viereen.
  + Tammelan stadionin operaattorikilpailutus on käynnissä. Stadionin kokonaishinta nousi 4 miljoonalla eurolla 38 miljoonaan euroon. Stadion valmistuu joulukuussa 2023.
  + Hervannan jäähalli menee remonttiin 1.4.2023 ja valmistuu vuodenvaihteessa.
  + Hervannan vapaa-aikakeskus menee remonttiin 1.6.2023, ja remontti kestää pari vuotta.
  + Sammon koulun remontti valmistuu pian.
  + Pyynikin palloiluhallin remontin suunnittelu jatkuu. Pyritään siihen, että halli pysyy toimintakunnossa vielä noin 5 vuotta.
  + Kauppi Sport Centerin käytöstä on sopimus vuoden 2024 heinäkuuhun, jatkoa suunnitellaan.
  + Hakametsän alueen hanke on käynnissä, tarkoitus on, että rakentaminen voitaisiin aloittaa vuonna 2024. Aikatauluun vaikuttaa mm. kaavamuutos, joka ei vielä ole valmiina. Hakametsään tarkoitus tulla mm. monitoimihalli 2500 paikan katsomolla. Matalan tilaan haetaan mm. yksityisiä kuntoalan yrittäjiä sekä urheiluvälinemyyjiä.
* Liikuntapalveluiden avustushakuun tuli 88 hakemusta. Päätökset näistä tehdään maaliskuussa.
* Kaupunki on korottanut aikuisliikuntaan liittyviä hintoja. Ennakoitiin, että saattaa vaikuttaa kävijämääriin, mutta esimerkiksi uimahallin kävijämäärät kuitenkin olleet tammikuussa korkeat. Palautetta korotuksista on tullut hyvin vähän.
* Käytiin keskustelua siitä, mitä seuraparlamentti toivoo käsittelevänsä ja nostavansa vuoden 2023 aikana.
  + Toivottiin keskustelua liikuntapaikoista ja olosuhteista
  + Vuorojen myöntäminen pidemmälle aikavälille.
  + Vakivuorojen tyhjäkäytön vähentäminen – olisiko mahdollista kehittää jonkinlainen seurojen välinen alusta?
  + Päiväkotien hyödyntäminen paikkaamaan liikuntatilapulaa.

1. Seuraavat kokoukset
   1. Maanantai 27.3. klo 16 Uintikeskuksella
   2. Maanantai 22.5. klo 16 Uintikeskuksella
2. Kokouksen lopetus
   1. Kokous lopetettiin klo 17.06.